QueerANarchive
<s>queerANarchive je kolektiv i udruga za razvoj, istraživanje i propitivanje queer kulture koja djeluje u Splitu i okolici, te povremeno nacionalno.</s>

<s>Udruga sudjeluje u međunarodnim EU projektima na temu LGBTIQ+ kulture i maldih.</s>

<s>Povijest 
queerANarchive je 2010. godine nastao kao neformalna inicijativa s ciljem praćenja kronike drugog i drugačijeg na području grada Splita, a kao Kolektiv za razvoj, istraživanje i propitivanje queer kulture - queerANarchive formalno je registriran upisan u Registar udruga RH 2013. godine gdje za misiju navodi:  "promicanje, razvoj i unapređenje queer kulture i zajednice kroz istraživački, edukativni, umjetnički, kustoski, izdavački i zagovarački rad, s ciljem poticanja kritičkog i refleksivnog promišljanja društvene stvarnosti drugog i drugačijeg i osnaživanja queer zajednice.</s><s>Vizija kolektiva je društvo sloboda kroz koje se ostvaruju identitetske različitosti." Od 2013. godine queerANarchive kroz programe inovativnih umjetničkih i kulturnih praksi te programe vizualnih umjetnosti i audio-vizualne kulture promiče razvoj queer scene i zajednice u gradu Splitu i okolici, a kroz angažman u Platformi Doma mladih i LGBT centru Split, bavi se i zagovaranjem razvoja društveno-kulturnih centara temeljenih na javno-civilnom partnerstvu i sudioničkom upravljanju.</s>

<s>Kolektiv je 2018. godine sam pokrenuo platformu LGBT centra Split s ciljem razvoja postojećeg prostora LGBT centra Split u društveno kulturni centar zasnovan na sudioničkom upravljanju i javno-civilnom partnerstvu, koji bi ne samo bio mjesto realizacije programa LGBTIQ i srodnih udruga u gradu i regiji, već i rješenje radnog prostora za operativno djelovanje velikog broja organizacija civilnog društva.</s>

<s>Izvori</s>

<s>Vanjske veze 
 queerANarchive web
 Hrvatske LGBTI+ udruge i inicijative
 Platforma Doma mladih</s>

<s>Nastanci 2013.</s><s>LGBT organizacije u Hrvatskoj
LGBT kultura u Hrvatskoj
Organizacije u Splitu
Kultura u Splitu</s>

